b'\n_START_ARTICLE_\nDoug Stegmeyer\n_START_SECTION_\nKariera\n_START_PARAGRAPH_\nStegmeyer je spoznal Russlla Javorsa v srednji \xc5\xa1oli. V starosti 15 let je Javors igral v skupini skupaj s prijateljem Libertyjem DeVittom. Kmalu zatem so vsi trije skupaj s Howardom Emersonom ustanovili zasedbo "Topper"._NEWLINE_Skupaj so izvajali skladbe, ki jih je napisal Javors. Skupino je kmalu opazil Billy Joel. Joel je takrat potreboval bas kitarista na promocijski turneji Streetlife Serenade. Stegmeyer je tako postal prvi glasbenik iz zasedbe Topper, ki je za\xc4\x8del igrati pri Joelu. \xc4\x8cet leto in pol so se, po Stegmeyerjevemu priporo\xc4\x8dilu, Billy Joelu pridru\xc5\xbeili \xc5\xa1e Emerson, Javors in DeVitto, s katerimi je Joel posnel album Turnstiles in od\xc5\xa1el na promocijsko turnejo. Stegmeyer je postal klju\xc4\x8dni \xc4\x8dlan Joelove spremljevalne zasedbe, sodeloval je pri snemanjih vseh njegovih albumov od albuma Turnstiles pa do albuma The Bridge. Sodeloval je tudi pri snemanju albumov v \xc5\xbeivo Songs in the Attic in \xd0\x9a\xd0\xbe\xd0\xbd\xd1\x86\xd0\xb5\xd1\x80\xd1\x82. \xc4\x8cez \xc4\x8das se je Stegmeyerja prijel vzdevek "The Sergeant Of The Billy Joel Band" (Narednik Billy Joel Banda)._NEWLINE_Kot studijski glasbenik je sodeloval tudi z Debbie Gibbs in duetom Hall & Oates.\n_START_SECTION_\nZadnja leta in smrt\n_START_PARAGRAPH_\nPotem, ko je bil leta 1989 skupaj z Javorsem izlo\xc4\x8den iz Joelove spremljevalne zasedbe, je Stegmeyer postal zaseden s snemanji in produciranjem. 25. avgusta 1995 je storil samomor na svojem domu na Long Islandu.'